DEĊIŻJONI TAL-KUMMISSJONI
ta' l-10 ta' Lulju 2006
li temenda l-Appendiċi A għall-Anness VIII għall-Att ta' Adeżjoni ta' l-2003 rigward ċerti stabbilimenti fis-settur tal-laħam fil-Latvja
(innotifikata taħt dokument numru C(2006) 3084)
(Test b'rilevanza għaż-ŻEE)
(2006/479/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat l-Att ta' Adeżjoni tar-Repubblika Ċeka, l-Estonja, iċ-Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, u b'mod partikolari l-Anness VIII, Kapitolu 4, Taqsima B, Sottotaqsima I(1), paragrafu (d) tiegħu,
Billi:
(1)
Il-Latvja ġiet mogħtija perjodi tranżizzjonali għal ċerti stabbilimenti elenkati fl-Appendiċi A (1) ta' l-Anness VIII għall-Att ta' Adeżjoni ta' l-2003. Dak l-Appendiċi gie emendat bid-Deċiżjonijiet tal-Kummissjoni 2004/460/KE (2), 2004/472/KE (3) u 2005/420/KE (4).
(2)
Il-Latvja ressqet dikjarazzjoni li tgħid li d-disa' stabbilimenti partikolari kollha fuq il-lista ta' stabbilimenti fi tranżizzjoni fis-settur tal-laħam jew lestew il-proċess ta' titjib u issa qegħdin f'konformità sħiħa mal-leġiżlazzjoni tal-Komunità jew waqqfu l-attivitajiet tagħhom. Dawk l-istabbilimenti għandhom għalhekk jitħassru mil-lista ta' stabbilimenti fi tranżizzjoni.
(3)
Għaldaqstant, huwa xieraq li l-Appendiċi A ta' l-Anness VIII għall-Att ta' Adeżjoni ta' l-2003 jiġi emendat.
(4)
Il-Kumitat Permanenti dwar il-Katina Alimentari u Saħħet l-Annimali ġie infurmat bil-miżuri stipulati f'din id-Deċiżjoni,
ADOTTAT DIN ID-DEĊIŻJONI:
Artikolu 1
L-istabbilimenti mniżżla fl-Anness ta' din id-Deċiżjoni huma mħassra mill-Appendiċi A għall-Anness VIII ta' l-Att ta' Adeżjoni ta' l-2003.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, nhar l-10 ta' Lulju 2006.